ศาลยกคำร้องการออกหมายจับ 7 แกนนำคนอยากเลือกตั้ง
ศาลยกคำร้องหลังพนักงานสอบสวนขอศาลออกหมายจับ 7 ผู้ต้องหา ในฐานะแกนนำ คนอยากเลือกตั้งที่อนุสาวรีย์ประชาธิปไตย ขณะที่คดีชุมนุมหน้ากองทัพบกศาลยกคำร้องฝากขัง 3 ผู้ต้องหาเมื่อวันที่ 23 เม.ย.ที่ผ่านมา ศูนย์ทนายความเพื่อสิทธิมนุษยชน รายงานความคืบหน้าเกี่ยวกับคดีผู้ชุมนุมเรียกร้องให้มีการเลือกตั้ง และคัดค้านการสืบทอดอำนาจของ คณะรักษาความสงบแห่งชาติ (คสช.) 2 คดีด้วยกัน คือ หนึ่งคดี RDN จากชุมนุมบริเวณอนุสาวรีย์ประชาธิปไตย เมื่อวันที่ 10 ก.พ. ที่ผ่านมา และสอง คดี ARMY57 จากการชุมนุมเมื่อวันที่24 มี.ค. ที่ผ่านมา ที่มีการเดินเท้าจากมหาวิทยาลัยธรรมศาสตร์ ท่าพระจันทร์ สู่กองบัญชาการกองทัพบก เพื่อเรียกร้องให้จัดการเลือกตั้งทั่วไปภายในปี 2561 และให้กองทัพหยุดสนับสนุน คสช. จนเป็นเหตุให้มีคนถูกดำเนินคดีถึง 57 รายโดย คดีRDNพนักงานสอบสวน สน.นางเลิ้ง เรียก 7 แกนนำคดีดังกล่าว ประกอบด้วย กาณฑ์ พงษ์ประภาพันธ์ ณัฏฐา มหัทธนา อานนท์ นำภา สิรวิชญ์ เสรีธิวัฒน์ หรือจ่านิว ชลธิชา แจ้งเร็ว สุกฤษฎ์ เพียรสุวรรณ และรังสิมันต์ โรม เข้าพบเพื่อส่งสำนวนให้อัยการ ย้ำหากใครไม่มาจะออกหมายจับ ด้านผู้ต้องหายืนยันติดภารกิจที่ได้นัดไว้ก่อนล่วงหน้าแล้วและจะเข้าพบ 11 พ.ค. 61 ไม่มีเจตนาหลบหนีโดยพนักงานสอบสวนได้ยืนยันว่าส่งสำนวนให้อัยการพร้อมจะออกหมายจับ หากผู้ต้องหาคนไหนไม่มาตามหมายเรียก แม้ผู้ต้องหาทั้ง 5 คนจะได้ทำหนังสือเลื่อนถึงพนักงานสอบสวนแล้วตั้งแต่วันที่ 20 เม.ย. 61 ที่ผ่านมา แต่พนักงานสอบสวนไม่อนุญาตให้เลื่อนและนัดให้มาพบวันที่ 23 เม.ย. 2561 เวลา 09.30 น. ต่อมาเวลาประมาณ 14.30 น. พนักงานสอบสวนได้เดินทางไปที่ศาลอาญาเพื่อขอศาลออก ณัฏฐา อานนท์ สิรวิชญ์ ชลธิชา และสุกฤษฎ์ซึ่งเป็นผู้ต้องหาที่ไม่ได้มาตามนัด แต่ศาลมีคำสั่งยกคำร้อง เนื่องจากศาลพิเคราะห์แล้วเห็นว่า ผู้ถูกออกหมายจับทั้ง 5 คน ที่ขอเลื่อนเข้าพบพนักงานสอบสวน ได้สร้างความยุ่งเหยิงต่อการรวบรวมพยานในชั้นสอบสวน แต่เหตุผลของผู้ถูกออกหมายจับ โดยเฉพาะ อานนท์ ซึ่งติดพิจารณาคดีที่ศาลทหาร และสุกฤษฎ์ อยู่ต่างประเทศ จึงไม่เข้าพบพนักงานสอบสวนเป็นเหตุสมควรอยู่บ้าง ศาลจึงให้ผู้ต้องหาทั้ง 5 คน เข้าพบพนักงานสอบสวนในวันที่ 9 พ.ค. 61 เวลา 09.00 น. เพื่อนำตัวส่งพนักงานอัยการต่อไปขณะที่คดี ARMY57 วันดังกล่าว 3 ผู้ต้องหาได้แก่ ภัทรพล ธนเดชพรเลิศ ผู้ต้องหาที่ 24 วิศรุต อนุกูลการย์ ผู้ต้องหาที่ 26 รศ.ดร.ยุกติ มุกดาวิจิตร ผู้ต้องหาที่ 31 เข้าพบพนักงานสอบสวน สน.ชนะสงคราม หลังพนักงานสอบสวนออกหมายจับผู้ต้องหา 7 คน กรณีที่ไม่ได้เข้ารับทราบข้อกล่าวหากับพนักงาน เมื่อวันที่ 18 เม.ย. 61 แม้ว่าพวกเขาจะได้ทำหนังสือเลื่อนถึงพนักงานสอบสวนแล้วก็ตาม
ศาลยกคำร้องหลังพนักงานสอบสวนขอศาลออกหมายจับ 7 ผู้ต้องหา ในฐานะแกนนำ คนอยากเลือกตั้งที่อนุสาวรีย์ประชาธิปไตย ขณะที่คดีชุมนุมหน้ากองทัพบกศาลยกคำร้องฝากขัง 3 ผู้ต้องหา เมื่อวันที่ 23 เม.ย.ที่ผ่านมา
คนอยากเลือกตั้ง,ฝากขัง,หมายจับ